kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en zh kk kk kk kk kk kk en kk kk kk kk en kk kk kk en kk en kk kk kk de kk de kk kk kk kk kk kk kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Карантинде ажырасатындардың қатары азайған - Қазақстандағы Ислам
Ұлттық статистика комитетінің мәліметі бойынша, 2020 жылы 2019 жылмен салыстырғанда тіркелген ажырасулар саны 19,7%-ға кеміп, 48 мың жағдайды құраған.
Ажырасулардың жоғарғы көрсеткіші Нұр-Сұлтан қаласында және Павлодар облысында байқалды, ал ең төменгі коэффициенті Түркістан облысында – 1000 тұрғынға шаққанда 1,31 ажырасу. KAZISLAM порталының тілшісі бұл мәселенің негізгі себебін анықтау үшін психоаналитик пен дінтанушының пікірлерін білген еді.
– Яғни, жұбайлар бір-бірімен диалог құруы, бірін-бірі тыңдай алуы керек. Ашулану кезінде бірден сөйлесіп кетпей, 5-10 минут үндемей қалып барып әңгімелессе, ұрыстың темпі басылады.
Дегенмен, әңгімелесудің өзі кез келген адамның қолынан келе бермейді. Ол әр адамның өзіндік бағасына байланысты. Бізде көбіне өзіндік бағасы төмен адамдар қол жұмсауға барады. Себебі олар ойын ашып жеткізе алмаудан қара күшке бет бұрып жатады, – дейді психолог.
Бинұр ханымның пікірінше, бақытты отбасы дегеніміз – ерлі-зайыпты бірлесіп бір қадам жасай алатын, бір-біріне түсіністік таныта алатын отбасы. Қазіргі таңда ол әйелдің мойнына үлкен жүк пен жауапкершілік артылып қойғанын айтады. Ол үй шаруасымен де, бала тәрбиесімен деайналысуы, одан қалса жұмыс та жасауы керек. Сол себепті жұбайлар кез келген нәрсені ортақ істеп, үй шаруасында бір-біріне жәрдемдесіп, бала тәрбиесіне бірге көңіл аударып, сондай-ақ екеуінің ортақ қызығушылығы болса, отбасы мызғымас кіші мемлекетке айналуы сөзсіз дейді.
Ал теолог Балғабек Мырзаев Құран Кәрімде әйелдеріңе қол көтеріңдер деген сөз жоқ дейді.
– Мұхаммед пайғамбарымыз (с.ғ.с.) әйелдерін бір рет болса да ұрмағаны белгілі. Көптеген хадистерде керісінше әйелдер мен балаларға мейірімділікпен қарауды өсиет еткен. Айша (р.а.) анамаздан жеткен хадисте: «Мұсылмандардың имандылық жағынан ең абзалы – мінез-құлқы ең өнегелі болғаны және жұбайына ең жақсы мәміледе болғаны», – деп бұйырылады.
Сондықтан біз өзімізді мұсылман санасақ, Құран Кәрім және Пайғамбарымызыдың сүннетімен жүреміз деп айтатын болсақ, жұбайларымызды жұдырықпен емес, ақыл-кеңеспен жеңе білуіміз керек. Жөн-жосықсыз жұдырықты ала жүгіру – жеңілгеннің ісі. Ол дінімізде харам болып  есептеледі, – дейді теолог маман.
Оның ойынша, тұрмыстық зорлық-зомбылық – қоғамымыздың үлкен дерттерінің бірі. Ол бұрыннан келе жатқан құбылыс. Карантин сол мәселені судың бетіне шығарып берді дейді.
– Біріншіден, зорлық-зомбылық қанағатсыздық болған, ішімдік ішілетін және білімсіз, ой-сана төмен болған жерде болады.
Екіншіден, бала-шағамызға жастайынан отбасылық құндылықтарды бере алмасақ, дұрыс тәлім-тәрбие болмаған жерде болады.
Үшіншіден, бұрыс әрекет жасаса да өзімнің жақынымдікі, туысымдікі дұрыс деп тұрып алатын жаман қасиетіміз бар екенін мойындауымыз керек. Осының нәтижесінеде ерлі-зайыптылардың арасындағы сыйластық пен құрмет жоғалып барады. Ер адам өзінің міндеттерін, қыз баласы өзінің жолын біліп әрекет жасаса, зорлық-зомбылық азаяр ма еді деп ойлаймын, – дейді.
Теологтың пікірінше, қоғамда зорлық-зомбылықтың болуына ер адам көбірек кінәлі. Бірақ ыдыс-аяқтың сылдырлауына қыздарымыз да себепкер болып жататынын жоққа шығара алмаймыз. Жалқаулық, үйдің ішінің ыбырсып жатуы, тіпті тамақты дұрыстап пісіре алмауы секілді проблемардан туындайды.
Қаржы алаяқтарынан қалай сақтанамыз?
Бала тәрбиесі құрсақтан басталады
Балғабек Мырзаев осылардың бәрі жинақтала келгенде отбасында береке болдырмайды дейді. Бұған қоса, бүгінгі күні шыдамсыз, жүйкесі жұқарған жастарымыздың мінез-құлқының әсерін айтады. Нәтижеде, ойран болған отбасы, жесір әйел мен жетім балалар қалады. Қоғам бүгін білімді және жақсы тәрбиеге ие адамдарға мұқтаж дейді.
– Халқымызда: «Бір күніңді ойласаң – ағаш ек, екі күніңді ойласаң – үй сал, мың жылыңды ойласаң – ұрпақ тәрбиеле», – деген дана сөз бар. Дәстүрді бойға сіңіріп тәрбиелеу, ұрпағын өзінің түп-тамырынан ажыратпай, тілі мен ділін, төл мәдениетін бойына сіңіріп өсіру мұндай жағдайдың алдын алуға мүмкіндік береді. Ұлы әкесіне қарап, қызы шешесіне қарап бой түзейді. Әке-шешесі азаннан кешке дейін теледидарға үңіліп, мағынасыз сериалдардың соңында жүрсе, үлкенге үлгі, кішіге ізет көрсететін ұрпақ қайдан шықсын?! Заңғар жазушы М. Әуезов айтқандай, ел боламыз десек бесігімізді түзеуіміз керек, – дейді Балғабек Мырзаев.
Еске салсақ, 2020 жылғы қаңтар-қыркүйекте некелесу мен ажырасу қатынасы рекордтық төмен көрсеткіш – 19,8%-ды құрады, яғни некелескен жұптардың 19,8 пайызы кейін ажырасып кеткен. Ал 2019 жылы көрсеткіш, керісінше, рекордтық жоғары теріс мәнге жетіп, 43,5%-ды құрады.
2020 жылғы қаңтар-қыркүйекте елдегі тіркелген некенің 69%-ға жуығы, яғни 60,4 мыңы қалаларға тиесілі. Бұл 2019 жылмен салыстырғанда 17,5%-ға аз. Ауылдық жерлердегі тіркелген некелер саны бір жылда 11,6%-ға, яғни 27,2 мыңға дейін қысқарды.
2020 жылғы қаңтар-қыркүйектегі ҚР-да ажырасу жағдайларының 73,4%-ы, яғни 12,7 мыңы (бір жыл бұрын — 73,3%) қалаларға, ал 26,6%-ы, яғни 4,6 мың ауылдық жерлерге тиесілі болды.
Құран жарысының жеңімпазына автокөлік берілді
Бөтен ер мен әйелдің оңаша қалуына бола ма?
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 204 Твитерге 128
Исламның 5 парызы – Ибраһимнің (а.с.) 5 қазынасы
Бөлісу 1229 Твитерге 768
Төрт мәзһаб – ислам
Бөлісу 749 Твитерге 468
Қожа Ахмет Ясауи хикметтері – тәрбиелік құрал
Бөлісу 145 Твитерге 91
Діни тұрақтылық – бейбітшілік кепілі
Спортшылар діни радикализмге қарсы
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin